AIŠKINAMASIS RAŠTAS

Dėl savivaldybės ilgalaikio materialiojo turto perdavimo viešajai įstaigai Molėtų ligoninei

pagal patikėjimo sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo viešosios įstaigos Molėtų ligoninės (toliau – Ligoninė) prašymą perduoti pagal patikėjimo sutartį ilgalaikį materialųjį turtą. Prašyme nurodo, kad turtas reikalingas Ligoninės perduotoms savivaldybės funkcijoms vykdyti - savivaldybės sveikatinimo priemonių planavimui ir įgyvendinimui; paramai savivaldybės gyventojų sveikatos priežiūrai - vykdyti.

Parengto sprendimo projekto tikslas – perduoti viešajai įstaigai Molėtų ligoninei pagal patikėjimo sutartį savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį ilgalaikį materialųjį turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 18 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys;

Lietuvos Respublikos sveikatos priežiūros įstaigų įstatymo 36 straipsnio 3, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis ilgalaikis materialus turtas bus perduotas viešajai įstaigai pagal patikėjimo sutartį. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Bus parengta ir pasirašyta sutartis ir turto perdavimo ir priėmimo aktas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.